open-index/open-wikipedia-markdown huggingface dataset:
Πήλινος σάτυρος από το Κάλλιον

Το πήλινο άγαλμα νεαρού σατύρου από το Κάλλιον είναι ένα από τα πιο ξεχωριστά εκθέματα του Αρχαιολογικού Μουσείου Άμφισσας
## Περιγραφή
Στο Αρχαιολογικό Μουσείο Άμφισσας εκτίθενται ορισμένα από τα ευρήματα από τις ανασκαφές στο Κάλλιον. Η ελληνιστική πόλη, από τις σημαντικότερες του Κοινού των Αιτωλών, ανασκάφηκε συστηματικά στη διετία 1978-1979 από τον καθ. Π. Θέμελη, καθώς η θέση επρόκειτο να κατακλυσθεί στη συνέχεια από τα νερά του ποταμού Μόρνου.

Το πήλινο άγαλμα, ύψους περίπου ενός μέτρου, εικονίζει νεαρό αγένειο σάτυρο. Φορά στεφάνι κισσού στα μαλλιά,  χιτώνα κοντό και δορά στο στήθος. Το αριστερό του χέρι είναι υψωμένο και μάλλον κρατούσε θύρσο. Με το δεξί χέρι ο νεαρός Σάτυρος κάνει σπονδή μέσα από μια κύλικα. 

Το άγαλμα βρέθηκε θρυμματισμένο σε πολλά κομμάτια και απόκαταστάθηκε με κοπιώδεις προσπάθειες από τους συντηρητές της Εφορείας Αρχαιοτήτων Φωκίδος.

## Παραπομπές


## Εξωτερικοί σύνδεσμοι

* 

Κατηγορία:Αρχαία ελληνικά αγάλματα
Κατηγορία:Άμφισσα
Αγγείο με πλαστική διακόσμηση Αφροδίτης και Έρωτα (Αρχαιολογικό Μουσείο Δελφών)

Τα αγγεία με πλαστική διακόσμηση, συχνά επιχρωματισμένα, έγιναν ιδιαίτερα δημοφιλή στον 4ο αιώνα π.Χ. Το Αρχαιολογικό Μουσείο Δελφών περιλαμβάνει μερικά χαρακτηριστικά δείγματα, τόσο στην αίθουσα του Ισογείου όσο και στις αποθήκες. Το συγκεκριμένο βρίσκεται στην αποθήκη κεραμικών, αν και η τυπολογία του το κάνει να ξεχωρίζει.
## Περιγραφή
Στην αποθήκη κεραμικών του Αρχαιολογικού Μουσείου Δελφών φυλάσσονται πλήθος κεραμικών αγγείων και αντικειμένων. Μεταξύ αυτών συγκαταλέγεται πήλινο αγγείο τριφυλλόσχημο στόμιο και πλαστική διακόσμηση. Απεικονίζει ένα σύμπλεγμα Αφροδίτης και Έρωτα, μια σκηνή πολύ αγαπητή στην ύστερη κλασική τέχνη. Η βάση του αγγείου είναι κυλινδρική και η λαβή του κάθετη και ταινιωτή, επιχρισμένη με μελανή βαφή. Οι δυο μορφές εικονίζονται στην πρόσοψη: Η γυναικεία μορφή (Αφροδίτη) απεικονίζεται καθιστή. Φορά ιμάτιο και ένα στεφάνι από φύλλα στα μαλλιά. Πλάι της στέκεται όρθια γυμνή και φτερωτή ανδρική μορφή, που φορά επίσης στεφάνι από φύλλα στο κεφάλι. Το ένα χέρι είναι λυγισμένο στο ύψος του αγκώνα και είναι γυρισμένο προς τη μέση. Το άλλο χέρι ακουμπά στον ώμο της γυναικείας μορφής. Ίχνη χρυσής βαφής διακρίνονται στα μαλλιά και των δύο μορφών. Τα χαρακτηριστικά των προσώπων τους αποδίδονται σχηματικά. Το αγγείο φέρει λευκό επίχρισμα και διατηρεί σε διάφορα σημεία ίχνη πράσινης, γαλαζωπής και ρόδινης βαφής. Χρονολογείται στον 4ο αιώνα π.Χ. 
## Βιβλιογραφία
Cohen, Β.,*The Colors of Clay: Special techniques in Athenian Vases,* L.A. 2014.

Κατηγορία:Αρχαιολογικό Μουσείο Δελφών
Ερβέ Δ΄ ντε Ντονζί

Ο **Ερβέ Δ΄ ντε Ντονζί**, αποβιώσας το 1222, ήταν άρχοντας του Ντονζί και κόμης του Νεβέρ από το 1199 έως το 1222. Ήταν υιός του Ερβέ Γ΄ († 1187), άρχοντα του Ντονζί, και της Ματίλντ Γκουέ, κόρης του Γκιγιώμ Δ΄ Γκουέ, άρχοντα του Αλουΐ (1125, Γαλλία - 1171) και της Ελισάβετ της Καμπανίας (Ισαβέλλα του Μπλουά).

## Βιογραφία
Υποτελής του Πέτρου Β΄ του Κουρτεναί, κόμη του Νεβέρ, της Οσέρ και του του Τονέρ, εξεγέρθηκε εναντίον του με στόχο την κατάληψη του κάστρου του Ζιάν, τον νίκησε στο Κον-συρ-Λουάρ, ενώ, στην διάρκεια της ίδιας μάχης, τον συνέλαβε ως αιχμάλωτό του. Για την απελευθέρωσή του, ο Πέτρος Β΄ υποχρεώθηκε να του παραχωρήσει σε γάμο την κόρη του Ματθίλδη, καθώς και την Κομητεία του Νεβέρ. Ο Πέτρος του Κουρτεναί διατήρησε υπό την μορφή πηγής εισοδήματος τις κομητείες του Οσέρ και του Τονέρ. Ο Πάπας αρνήθηκε, αρχικά, να επιτρέψει τον γάμο (λόγω της συγγένειας των νεονύμφων), τον οποίο παραχώρησε μονάχα ύστερα από αρκετά χρόνια (το 1213), αφού υποχρέωσε τον Ερβέ Δ΄ να συμμετάσχει σε αριθμό Σταυροφοριών.

Ως εκ τούτου, το 1208, συμμετείχε στην Σταυροφορία των Αλβιγηνών στο πλευρό, μεταξύ άλλων, του γείτονα και αντιπάλου του, Εύδη Γ΄ της Βουργουνδίας. Συμμετείχε στην κατάληψη του Μπεζιέ και του Καρκασσόν, ωστόσο αρνήθηκε να λάβει τις υποκομητείες του Μπεζιέ και του Καρκασσόν, που του προτάθηκαν. Καθώς οι σαράντα υποχρεωτικές ημέρες συμμετοχής στην Σταυροφορία είχαν παρέλθει, ο ίδιος αρνήθηκε να συνεχίσει τον αγώνα, και επέστρεψε στην κομητεία του.

Το 1210 ο Εύδης Γ΄ της Βουργουνδίας του παραχώρησε το Λιερναί.

Πολέμησε επίσης στο Μπουβίν (1214) στο πλευρό των Φλαμανδών, συμμετείχε στην εκστρατεία της Αγγλίας, η οποία είχε ως στόχο να τοποθετήσει τον Λουδοβίκο Η΄ της Γαλλίας στον θρόνο της χώρας, την Ε΄ Σταυροφορία (1217), καθώς και την πολιορκία του Μαρμάντ.

Το 1217 ο πεθερός του, ο οποίος αποχώρησε, προκειμένου να λάβει το στέμμα της Λατινικής Αυτοκρατορίας της Κωνσταντινούπολης, του παραχώρησε την κομητεία του Τονέρ, το πιθανότερο έναντι ορισμένου χρηματικού ποσού. Στην συνέχεια ο Ερβέ Δ΄ έλαβε την κομητεία της Οσέρ με το τέλος του Πέτρου το 1219, ενώ ο ίδιος απεβίωσε στις 23 Ιανουαρίου 1222 στο κάστρο του Σαιντ-Ανιάν. Ετάφη στο Αββαείο του Ποντινί.

## Οικογένεια
Νυμφεύτηκε τον Οκτώβριο του 1199 τη Ματθίλδη Α΄ του Νεβέρ (1188 - 1257), κόρη του Πέτρου Β΄ του Κουρτεναί και της Αγνής Α΄ του Νεβέρ, με την οποία και απέκτησε τους εξής απογόνους:
* Γουλιέλμος, απεβ. μεταξύ του 1207 και του 1214, μνηστεύθηκε τη Βεατρίκη του Βιενουά.
* Αγνή Β΄ απεβ. 1237, κόμισσα του Νεβέρ, παντρεύτηκε το 1223 με τον Γκυ Β΄ των Σατιγιόν, κόμη του Σαιν-Πολ.

## Παραπομπές


## Βιβλιογραφία
* René de Lespinasse, *Hervé de Donzy, comte de Nevers*, Nevers, P. Fay, imprimeur, 1868 

Κατηγορία:Κόμητες του Νεβέρ
Κατηγορία:Κόμητες της Οσέρ
Κατηγορία:Κόμητες του Τονέρ
Κατηγορία:Χριστιανοί των Σταυροφοριών
Κατηγορία:Σταυροφορία των Αλβιγηνών
Μεταλλικά πλακίδια με μυθολογικές σκηνές (Αρχαιολογικό Μουσείο Δελφών)

Ορισμένα ιδιότυπα εκθέματα του Αρχαιολογικού Μουσείου Δελφών αποτελούν τα χάλκινα πλακίδια που απεικονίζουν μυθολογικές σκηνές από τους Άθλους του Ηρακλή και την Οδύσσεια, αλλά και ελεφαντοστέινα πλακίδια με μυθικά πλάσματα. 
## Τα διακοσμητικά πλακίδια
Συνήθης μέθοδος διακόσμησης επίπλων και ξύλινων αντικειμένων ήταν η επικόλληση πλακιδίων με εικονιστικό περιεχόμενο. Τα πλακίδια αυτά κατασκευάζονταν είτε από μέταλλο (χαλκό, άργυρο ή και χρυσό ακόμη) ή από ελεφαντόδοντο, που συνιστούσε μια μαλακή αλλά ανθεκτική ύλη, ιδανική για το σκάλισμα παραστατικών σκηνών. Στο Αρχαιολογικό Μουσείο Δελφών εκτίθενται τόσο ελεφαντοστέινα πλακίδια (στην Αίθουσα των Χρυσελεφάντινων Αγαλμάτων) με απεικονίσεις μυθικών πλασμάτων όσο και χάλκινα πλακίδια με μυθολογικές σκηνές.

## Τα χάλκινα πλακίδια με μυθολογικές σκηνές
Το ένα από τα χάλκινα πλακίδια απεικονίζει σε βαθύ ανάγλυφο περιστατικό από τον άθλο του Ηρακλή που αφορά την εξόντωση του Ερυμάνθιου Κάπρου. Ο Ευρυσθέας, βασιλιάς της Τίρυνθας, είχε ζητήσει από τον Ηρακλή να αιχμαλωτίσει ζωντανό τον κάπρο που η Άρτεμη είχε χαρίσει στον Ερύμανθο. Το ζώο αυτό ήταν τόσο άγριο που κατέστρεφε τα σπαρτά και τρομοκρατούσε ανθρώπους και ζώα. Ακόμη και οι Κένταυροι του δάσους της Φολόης στην Ηλεία, επιζητούσαν την εξόντωσή του. Ο Ηρακλής κατόρθωσε να αιχμαλωτίσει τον κάπρο και στη συνέχεια τον έδεσε και τον πήγε ζωντανό στον Ευρυσθέα. Ο βασιλιάς τόσο τρόμαξε, που κρύφτηκε μέσα σε ένα πιθάρι. Το περιστατικό, που έχει και μια σκωπτική χροιά, ήταν ιδιαίτερα αγαπητό στους καλλιτέχνες της αρχαϊκής εποχής, οι οποίοι το έχουν απεικονίσει σε ερυθρόμορφα (πρβλ. Αμφορέας του Όλτου, 510 π.Χ., Μουσείο Λούβρου) και μελανόμορφα αγγεία (προβλ. Αμφορέας από τους Vulci, περ. 550 π.Χ., Βρετανικό Μουσείο). Ο ίδιος άθλος απεικονιζόταν και στις μετόπες του ναού του Δία στην Ολυμπία (μέσα 5ου αι. π.Χ.). Το συγκεκριμένο πλακίδιο, μοναδικό παράδειγμα απεικόνισης του μύθου σε χαλκό, χρονολογείται στο β' μισό του 6ου αιώνα π.Χ. Σε άλλο πλακίδιο απεικονίζεται η διαφυγή του Οδυσσέα από τη σπηλιά του κύκλωπα Πολύφημου. Εικονίζεται ο  Οδυσσέας (ή κάποιος από τους συντρόφους του) δεμένος κάτω από την κοιλιά ενός κριαριού στην προσπάθειά του να διαφύγει. Ενδεχομένως το πλακίδιο αυτό  να συνοδευόταν και από άλλα που εικόνιζαν άλλα περιστατικά της Οδύσσειας. 
## Βιβλιογραφία
Ρ. Κολώνια, *Το Αρχαιολογικό Μουσείο Δελφ*ών, Αθήνα 2006

Κατηγορία:Αρχαία ελληνική τέχνη
Κατηγορία:Ηρακλής
Κατηγορία:Οδύσσεια
Όλιβερ Ουάλας

Ο **Όλιβερ Ουάλας** (αγγλικά: *Oliver Wallace*, 6 Αυγούστου 1887 - 15 Σεπτεμβρίου 1963) ήταν, γεννηθείς στην Αγγλία, Αμερικανός μαέστρος και συνθέτης. Περισσότερο ασχολήθηκε με τη σύνθεση μουσικής για ταινίες, για ντοκιμαντέρ και για κινούμενα σχέδια, καθώς επίσης, συμμετείχε και σε πολλές ταινίες της Disney.

Ο Ουάλας, αφού τελείωσε τις μουσικές του σπουδές στο Λονδίνο, πήγε στις ΗΠΑ το 1904, και δέκα χρόνια αργότερα έλαβε την Αμερικανική υπηκοότητα.Το 1942 κέρδισε μαζί με τον Φρανκ Τσόρτσιλ και τον Μπέρναρντ Χέρμαν το πρώτο του και τελευταίο Όσκαρ Καλύτερου Πρωτότυπου Τραγουδιού, για την ταινία *[[Ντάμπο, το ελεφαντάκι]]*, της Disney. Συνολικά, εργάστηκε σε σχεδόν 150 παραγωγές της εταιρείας, μέσα σε 27 χρόνια. Έτσι, η εταιρεία, το 2008 το συμπεριέλαβε, μετά θάνατον, στη λίστα Disney Legends. Απεβίωσε σε ηλικία 76 χρονών στο Λος Άντζελες.

## Παραπομπές


## Εξωτερικοί σύνδεσμοι
* 

Κατηγορία:Βραβευμένοι με Όσκαρ Καλύτερου Πρωτότυπου Τραγουδιού
Κατηγορία:Άγγλοι συνθέτες μουσικής ταινιών
Κατηγορία:Αμερικανοί συνθέτες μουσικής ταινιών
Γκυ του Νεβέρ

Ο **Γκι ντε [[Οίκος του Νεβέρ|Νεβέρ]]**, (1131 - 1176), ήταν κόμης του Νεβέρ, της Οσέρ και του Τονέρ. 

## Βιογραφία
Ήταν γιος του Γουλιέλμου Γ΄ κόμη του Νεβέρ, της Οσέρ και του Τονέρ και της Ίντας του Σπόνχαϊμ. Νυμφεύτηκε τη Ματθίλδη, κόρη του Ραϋμόνδου, γιου του Ούγου Β΄ δούκα της Βουργουνδίας, λίγο καιρό πριν την αναχώρησή του για τους ''Αγίους Τόπους''.

Ο Γκυ απεβίωσε το 1176 και τον διαδέχθηκε ο γιος του, Γουλιέλμος, ενώ η σύζυγός του, Ματθίλδη, ανέλαβε την επιτροπεία του Νεβέρ.

## Οικογένεια
Ο Γκυ και η Ματθίλδη απέκτησαν τους εξής απογόνους:
* Γουλιέλμος Ε΄ (1168 - 1181), κόμης του Νεβέρ & Ωσέρ. 
* Αγνή Α΄ (1170 - 1192), παντρεύτηκε πρώτα τον Ολιβιέ κύριο του Γκρινιόν, και μετά τον Πέτρο Β΄ του Κουρτεναί Λατίνο αυτοκράτορα της Κωνσταντινούπολης. 

## Πρόγονοι



	

## Παραπομπές


## Πηγές
* 

Κατηγορία:Οίκος του Νεβέρ
Κατηγορία:Κόμητες του Νεβέρ
Κατηγορία:Κόμητες της Οσέρ
Κατηγορία:Κόμητες του Τονέρ
Μυκηναϊκό ειδώλιο καθιστής μορφής σε τριποδικό κάθισμα

Η πρώιμη φάση κατοίκησης στον αρχαιολογικό χώρο των Δελφών χρονολογείται στη μυκηναϊκή περίοδο. Δεν έχει ακόμη επιβεβαιωθεί αν το ιερό άρχισε να λειτουργεί την περίοδο εκείνη. Μεταξύ των πήλινων ειδωλίων που ανακαλύφθηκαν και που χρονολογούνται στην περίοδο εκείνη ξεχωρίζει ειδώλιο καθιστής μορφής σε τριποδικό κάθισμα, που έχει οδηγήσει πολλούς ερευνητές να κάνουν παραλληλισμούς με την Πυθία.
## Περιγραφή
Στην πρώτη αίθουσα του Αρχαιολογικού Μουσείου Δελφών εκτίθεται μια σειρά πήλινων ειδωλίων μυκηναϊκής περιόδου, που αποκαλύφθηκαν ανασκαφικά, τα περισσότερα στο χώρο του Ιερού της Αθηνάς Προναίας. Μεταξύ αυτών ξεχωρίζει ένα που εικονίζει μορφή σε κάθισμα που εδράζεται σε τρία πόδια. Αποτελεί ιδιαίτερα σπάνιο τύπο ειδωλίου, καθώς τα συνηθέστερα μυκηναΪκά ειδώλια είναι των τύπων Φ και Ψ. Το ειδώλιο έχει προκαλέσει μεγάλο ενδιαφέρον μεταξύ των ερευνητών, καθώς θεωρήθηκε ότι αποτελούσε μια προδρομική απεικόνιση της Πυθίας καθισμένης επάνω σε τρίποδα. Η θεωρία δεν έχει αποδειχθεί, αφού οι περισσότεροι μελετητές θεωρούν ότι στη Μυκηναϊκή περίοδο δεν είχε ακόμη καθιερωθεί η λατρεία του Απόλλωνα, τουλάχιστον όχι με τη μορφή που πήρε αργότερα και με τη σύνδεση με τη μαντική τέχνη. Το ειδώλιο είναι διακοσμημένο με γραμμικά μοτίβα ερυθρού χρώματος. 
## Βιβλιογραφία
*Κολώνια,Ρ., *Το Αρχαιολογικό Μουσείο Δελφών,* Αθήνα 2006
*Perdrizet, P., *Fouilles de Delphes: Monuments figurés: petits bronzes, terres cuites, antiquités diverses*, Paris 1908

Κατηγορία:Αρχαιολογικό Μουσείο Δελφών
Φλοράν ντε Βιλ

Ο **Φλοράν ντε Βιλ**, άρχοντας της Βιλ της Πικαρντί και του Νουβιόν-λε-Κοντ ήταν Γάλλος ιππότης και Σταυροφόρος των αρχών του 13ου αιώνα.

## Οικογενειακή καταγωγή
Ήταν υιός του Ζαν ντε Βιλ και της συζύγου του, Αλίξ, αρχόντων της Βιλ. Το 1200, ανέλαβε την εξουσία του φέουδου της Βιλ, το οποίο και κληροδότησε στον υιό του, Ζαν Β΄ ντε Βιλ προ του 1245.

## Ανδραγαθήματα
Σύντροφος του Αλαίν ντε Ρουσί, θεωρείται πως οι δυο τους μεγάλωσαν μαζί και πολέμησαν μαζί για αρκετά χρόνια.

Πολέμησε στο πλευρό του στην μάχη του Μυρέ το 1213, στην διάρκεια της Σταυροφορίας των Αλβιγηνών, όπου συγκρούστηκαν τα σταυροφορικά στρατεύματα, υπό την ηγεσία του Σιμόν Δ΄ ντε Μονφόρ και τα στρατεύματα της Αραγωνίας και της Τουλούζης, υπό την ηγεσία του βασιλέα Πέτρου Β΄ της Αραγωνίας, στην διάρκεια της οποίας και ο ίδιος διακρίθηκε. Σύμφωνα με τις διηγήσεις της Σταυροφορίας των Αλβιγηνών, οι δυο τους ορκίστηκαν στον Σιμόν ντε Μονφόρ, προ της μάχης, να σκοτώσουν τον βασιλέα Πέτρο της Αραγωνίας. Στην διάρκεια αυτής, πέτυχαν να περικυκλώσουν τον βασιλέα με ένα στρατιωτικό απόσπασμα Σταυροφόρων ιπποτών, ωστόσο το πρόσωπο το οποίο σκότωσαν και το οποίο έφερε την βασιλική πανοπλία δεν ήταν ο Πέτρος της Αραγωνίας, αλλά ένας ιππότης με τον οποίο ο ίδιος είχε ανταλλάξει πανοπλία. Όμως ο βασιλέας αποκαλύφθηκε, προκειμένου να αποδείξει πως δεν είχε σκοτωθεί, με αποτέλεσμα οι δύο ιππότες, Ρουσί και Βιλ, να κατευθυνθούν προς το μέρος του, σκοτώνοντάς τον, τελικά, και προκαλώντας την υποχώρηση του εχθρού και την νίκη των Σταυροφόρων.

Σύμφωνα με έτερη πηγή της εποχής εκείνης, ήταν μαζί με έναν άλλον ιππότη, τον Αλαίν ντε Ραντί, που ο Φλοράν ντε Βιλ πέτυχε να σκοτώσει τον βασιλέα της Αραγωνίας.

Στην συνέχεια, οι πηγές τον αναφέρουν ως παρόντα το 1214 στις τάξεις των Γάλλων στην διάρκεια της μάχης της Μπουβίν, πάντοτε στο πλευρό του Αλαίν ντε Ρουσί.

## Παραπομπές


Κατηγορία:Γάλλοι ιππότες
Κατηγορία:Χριστιανοί των Σταυροφοριών
Κατηγορία:Σταυροφορία των Αλβιγηνών
Α.Σ. Νέος Κισσαμικός

Ο **Αθλητικός Σύλλογος Νέος Κισσαμικός** είναι ελληνικό ποδοσφαιρικό σωματείο το οποίο εδρεύει στην Κίσσαμο και ιδρύθηκε το 2012. Αγωνίζεται στην Α΄ Κατηγορία Ε.Π.Σ. Χανίων.

## Ιστορία
Ο Α.Σ. Νέος Κισσαμικός ιδρύθηκε το 2012 ως θυγατρικός ποδοσφαιρικός σύλλογος του Π.Γ.Σ. Κισσαμικού. Παράλληλα, συμμετέχει στο δίκτυο των ακαδημιών της Π.Α.Ε. Χανιά μαζί με άλλους ποδοσφαιρικούς συλλόγους του Νόμου Χανίων.

Ξεκίνησε την αγωνιστική πορεία του στην Γ΄ Κατηγορία Ε.Π.Σ. Χανίων, στην οποία έμεινε μέχρι τη σεζόν 2019–2020. Τη σεζόν 2021–2022 κατέκτησε το πρωτάθλημα της Β΄ Κατηγορίας Ε.Π.Σ. Χανίων και προβιβάστηκε στην Α΄ Κατηγορία Ε.Π.Σ. Χανίων. Το 2024 έφτασε μέχρι τον τελικό του Κυπέλλου Ε.Π.Σ. Χανίων όπου και ηττήθηκε από την Α.Ε. Κυδωνίας στα πέναλτι, ενώ το 2025 το κατέκτησε με 1–0 απέναντι στον Γρανίτη.

## Τίτλοι
* Κύπελλο Ε.Π.Σ. Χανίων (**1 Τίτλος**): 2025
* Β΄ Κατηγορία Ε.Π.Σ. Χανίων (**1 Τίτλος**): 2022

## Παραπομπές


Κατηγορία:Αθλητικοί σύλλογοι Χανίων
Κατηγορία:Ιδρύσεις αθλητικών συλλόγων το 2012
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 2012
United Artists

Η **United Artists Corporation**, γνωστή κυρίως ως **United Artists**, ήταν ένα Αμερικανικό στούντιο παραγωγής και διανομής κινηματογραφικών και τηλεοπτικών ταινιών καθώς και τηλεοπτικών σειρών. Ιδρύθηκε το έτος 1919 από τον Τσάρλι Τσάπλιν, την Μαίρη Πίκφορντ, τον Ντ. Γ. Γκρίφιθ και τον Ντάγκλας Φέρμπανκς, με την πρόθεση να ελέγχουν οι ίδιοι τις ταινίες που κάνουνε παρά να εξαρτώνται από τα μεγάλα στούντιο. Το συγκεκριμένο στούντιο είχε γυρίσει και διανείμει πολλές ταινίες. Κήρυξε χρεωκοπία το 1980 εξαιτίας της κριτικής και εισπρακτικής αποτυχίας της ταινίας *Η Πύλη της Δύσεως* με συνέπεια να εξαγοραστεί απο την MGM το 1981. Η United Artists επαναλειτούργησε τον Νοέμβριο του 2006  σε συνεργασία του Τομ Κρουζ και της Πόλα Γουόγκνερ μαζί με την Metro-Goldwyn-Mayer. Ωστόσο, το 2023 συγχωνεύτηκε η εταιρεία με την MGM, αυτήν την φορά οριστικά.

## Παραπομπές


## Εξωτερικοί σύνδεσμοι
* 

Κατηγορία:Κινηματογραφικές εταιρίες παραγωγής
Κατηγορία:Ιστορία και πολιτισμός του Χόλυγουντ
Κατηγορία:Εταιρείες διανομής ταινιών των Ηνωμένων Πολιτειών
Κατηγορία:Τσάρλι Τσάπλιν
Κατηγορία:Metro-Goldwyn-Mayer
Κατηγορία:Εταιρείες ιδρυθείσες το 1919
Κατηγορία:Πρώην επιχειρήσεις παραγωγής κινηματογραφικών και τηλεοπτικών έργων των ΗΠΑ
Ασράφ Φαγιάντ

Ο **Ασράφ Φαγιάντ** (**Ashraf Fayadh**, στα αραβικά: **اشرف فياض**) (γεν. 1980) είναι ποιητής και εικαστικός με καταγωγή από την Παλαιστίνη, που γεννήθηκε και ζει στη Σαουδική Αραβία. Έχει επιμεληθεί εκθέσεις τέχνης της Σαουδικής Αραβίας τόσο στη γενέτειρά του όσο και σε ευρωπαϊκές χώρες και είχε ενεργή συμμετοχή στη βρετανοαραβική καλλιτεχνική οργάνωση, *Edge of Arabia*. Είναι επίτιμο μέλος του γερμανικού PEN (που είναι μέλος του *PEN International*).

Τον Αύγουστο του 2013 συνελήφθη από τη θρησκευτική αστυνομία της Σαουδικής Αραβίας με την κατηγορία ότι έβρισε τον Θεό και τον προφήτη Μωάμεθ, ότι προσέβαλε το κράτος της Σαουδικής Αραβίας και ότι μοίραζε ένα βιβλίο με ποιήματα του που προωθούν την αθεΐα. Ο ίδιος υποστήριξε ότι η σύλληψή του έγινε μετά από μια αντιπαράθεση, σχετικά με τη σύγχρονη τέχνη, που είχε σε ένα καφέ της πόλης Άμπχα, με έναν άλλο καλλιτέχνη. Αργότερα αφέθηκε ελεύθερος με εγγύηση αλλά συνελήφθη ξανά την 1η Ιανουαρίου του 2014.
Το 2014 καταδικάστηκε σε κάθειρξη τεσσάρων ετών και 800 βουρδουλιές, για την κατηγορία της «αποκλίνουσας συμπεριφοράς». Στην απόφαση αυτή ασκήθηκε έφεση και στις 17 Νοεμβρίου του 2015 του επιβλήθηκε η θανατική ποινή.

Τον Ιανουάριο του 2016 έγιναν σε δεκάδες χώρες εκδηλώσεις υποστήριξης του Φαγιάντ και οι διοργανωτές του Διεθνούς Φεστιβάλ Λογοτεχνίας του Βερολίνου, έστειλαν μια επιστολή–έκκληση, στον Πρόεδρο των Η.Π.Α Μπάρακ Ομπάμα, στον πρωθυπουργό της Μεγάλης Βρετανίας Ντέιβιντ Κάμερον και στον Γερμανό υπουργό Εξωτερικών, με την οποία ζητούσαν την παρέμβαση τους για να μην εκτελεστεί ο Ασράφ Φαγιάντ. Την επιστολή αυτή υπέγραψαν μεταξύ άλλων ο Ορχάν Παμούκ και ο Μάριο Βάργκας Λιόσα. Επίσης, επιστολή με την οποία ζητούσαν την απελευθέρωση του 35χρονου ποιητή έστειλαν στις αρχές της Σαουδικής Αραβίας οργανώσεις από διάφορες χώρες, που συμμετέχουν στο PEN International.

Τελικά τον Φεβρουάριο του 2016 η θανατική ποινή, που είχε επιβληθεί στον Ασράφ Φαγιάντ, μετατράπηκε σε κάθειρξη 8 ετών και 800 βουρδουλιές. Σύμφωνα με την απόφαση αυτή ο Φαγιάντ θα πρέπει επίσης να δηλώσει την μετάνοιά του στα επίσημα μέσα ενημέρωσης.

## Παραπομπές


Κατηγορία:Παλαιστίνιοι ποιητές
Β΄ Εθνική ποδοσφαίρου ανδρών 2015-16

Το **Πρωτάθλημα Φούτμπολ Λιγκ 2015–16** (γνωστό και ως **Football League [[ΟΠΑΠ]]**) για τη συγκεκριμένη αγωνιστική περίοδο είναι η δεύτερη σε τάξη κατηγορία του ελληνικού ποδοσφαίρου. Για έκτη αγωνιστική περίοδο το πρωτάθλημα διεξάγεται με την επωνυμία Football League, ενώ προηγουμένως ήταν γνωστή ως *Β΄ Εθνική*. Ξεκίνησε στις 27 Σεπτεμβρίου του 2015 και ολοκληρώθηκε στις 29 Μαΐου του 2016.

Ο Ο.Φ.Η. και η Νίκη Βόλου αποσύρθηκαν από το πρωτάθλημα της Football League. Ως εκ τούτου έλαβαν μέρος στο πρωτάθλημα της Γ΄ Εθνικής Ερασιτεχνικής κατηγορίας 2015-2016 .Το πρωτάθλημα της Φούτμπολ Λιγκ διεξήχθη με τη συμμετοχή 18 αντί  20 ομάδων όπως είχε αρχικά σχεδιαστεί.

## Δομή
Υπάρχουν δεκαοκτώ σύλλογοι που αγωνίζονται στην Football League, σε μία σειρά αγώνων εντός και εκτός έδρας. Στο τέλος της περιόδου, οι τέσσερις τελευταίες ομάδες υποβιβάζονται στη Γ΄ Εθνική. Οι δύο πρώτες ομάδες κερδίζουν την άνοδο στη Super League. Όλες οι ομάδες της Football League λαμβάνουν μέρος στο Κύπελλο Ελλάδας.

## Ομάδες
Οι ομάδες που συμμετέχουν στην Football League 2015-16.

## Βαθμολογία


## Αποτελέσματα

*1 Άνευ αγώνα 3–0 νίκη για τα Χανιά.
*2 Άνευ αγώνα λόγω αποχώρησης του Εργοτέλη από το πρωτάθλημα.
*3 Άνευ αγώνα λόγω αποχώρησης του Ολυμπιακού&nbsp;Βόλου από το πρωτάθλημα.
*4 Άνευ αγώνα 3–0 νίκη για την Κέρκυρα.

### Πρώτος σκόρερ
***18 γκολ**: Νίκος Κουσκουνάς (Α.Ο. Τρίκαλα).

## Σημειώσεις


## Παραπομπές


Κατηγορία:Β΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 2015–2016
Δημήτριος Γ. Τσαούσης

Ο **Δημήτριος Τσαούσης του Γεωργίου** (1897 – 22 Φεβρουαρίου 1985) ήταν Έλληνας δικηγόρος και πολιτικός, που χρημάτισε βουλευτής Ευρυτανίας για την περίοδο από το 1952 ως το 1956. 

## Βιογραφία
Σπούδασε νομικά και εργάστηκε ως δικηγόρος. Εξελέγη βουλευτής Ευρυτανίας το 1952 με τον Ελληνικό Συναγερμό.

Απεβίωσε σε ηλικία 88 ετών τον Φεβρουάριο του 1985 και κηδεύθηκε στις 23 Φεβρουαρίου από τον ιερό ναό Αγίου Ισιδώρου στο Δεύτερο Νεκροταφείο Αθηνών.

## Παραπομπές


Κατηγορία:Βουλευτές Ευρυτανίας
Κατηγορία:Βουλευτές εκλεγμένοι με τον Ελληνικό Συναγερμό
Χάινριχ Γιουνγκ

Ο **Χάινριχ Γιουνγκ** (Heinrich Wilhelm Ewald Jung, 4 Μαΐου 1876, Έσσεν &ndash; 12 Μαρτίου 1953, Χάλλε (Ζάαλε)) ήταν Γερμανός μαθηματικός ο οποίος ειδικεύτηκε στην γεωμετρία και την αλγεβρική γεωμετρία.

## Βιογραφία
Την περίοδο 1895-1899 σπούδασε μαθηματικά, φυσική και χημεία στο Μάρμπουργκ/Λαν και το Βερολίνο υπό την επίβλεψη σπουδαίων επιστημόνων όπως οι Φρίντριχ Σότκυ (Friedrich Schottky), Κουρτ Χένσελ (Kurt Hensel), Χέρμαν Σβαρτς (Hermann Amandus Schwarz), Λάζαρους Φουχς (Lazarus Immanuel Fuchs), Φέρντιναντ Φρομπένιους (Ferdinand Georg Frobenius) και Μαξ Πλανκ (Max Planck). Το 1899 ολοκλήρωσε την διδακτορική διατριβή του με τίτλο *Über die kleinste Kugel, die eine räumliche Figur einschließt* υπό τη επίβλεψη του Σότκυ και σε αυτήν απέδειξε το περίφημο θεώρημα Γιουνγκ. Το 1902 τελείωσε την διατριβή του στο Μάρμπουργκ και παρέμεινε εκεί μέχρι το 1908 ως *[[Privatdozent]]*. Στην συνέχεια εργάσθηκε ως καθηγητής Γυμνασίου στο Αμβούργο και το 1913 έγινε καθηγητής στο Κίελο. Υπηρέτησε για μικρό χρονικό διάστημα κατά τον Πρώτο Παγκόσμιο Πόλεμο και το 1918 έγινε καθηγητής στο Ντόρπατ και το 1920 διαδέχθηκε τον Άλμπερτ Βάνγκεριν (Albert Wangerin) στο Πανεπιστήμιο της Χάλλε, όπου και παρέμεινε μέχρι την συνταξιοδότησή του το 1948. Στο Χάλλε δεν ήταν μόνο ένας καθηγητής, αλλά και ένας από τους διευθυντές των μαθηματικών σεμιναρίων και πρύτανης της σχολής μαθηματικών και επιστημών. Συνέχισε να δίνει διαλέξεις μέχρι το 1951. Επίσης ήταν μέλος της *[[Deutsche Akademie der Naturforscher Leopoldina]]*.

Ο Γιουνγκ ανέπτυξε μαζί με τον Σκότυ γενική θεωρία των συναρτήσεων θήτα. Ο ίδιος είναι γνωστός πρωτίστως για την αριθμητική θεωρία του πάνω στις αλγεβρικές συναρτήσεις δύο μεταβλητών. Τα αποτελέσματα της έρευνάς του πάνω σε αυτό τον τομέα είναι συγκεντρωμένα στο έργο του *Einführung in die algebraische Theorie der Funktionen von zwei Veränderlicher*. Ο Γιουνγκ εφάρμοσε επίσης την θεωρία του πάνω στις αλγεβρικές επιφάνειες (παρουσιάζονται στο βιβλίο *Algebraische Flächen*) και εργάστηκε πάνω στους μετασχηματισμούς Κρεμόνα.

## Έργα
* "Einführung in die algebraische Theorie der Funktionen von zwei Veränderlicher“, Berlin, Akademie Verlag, 1951
* "Algebraische Flächen“, Hannover, Helwingsche Verlagsbuchhandlung, 1925
* "Einführung in die Theorie der algebraischen Funktionen von einer Veränderlichen", Berlin, Walter de Gruyter, 1923
## Παραπομπές

## Βιβλιογραφία
* Ott-Heinrich Keller and Wolfgang Engel: *Heinrich Wilhelm Ewald Jung* in *Wiss. Z. Martin-Luther-Universität Halle 4*, Heft 3, 1955, pp.&nbsp;417–422; ''Jahresbericht DMV 58'', 1955, pp. 5–10 
## Εξωτερικοί σύνδεσμοι
* 
* Biographie an der Universität Halle
* 
* 

Κατηγορία:Γερμανοί μαθηματικοί
Κατηγορία:Μαθηματικοί του 20ού αιώνα
Νικόλαος Αγγελόπουλος

Ο **Νικόλαος Αγγελόπουλος** (γενν. 28 Οκτωβρίου 1947) είναι Έλληνας πολιτικός, τέως βουλευτής της Νέας Δημοκρατίας, που διετέλεσε υφυπουργός.

## Βιογραφικό
Γεννήθηκε στα Κλεισορρεύματα Αιτωλοακαρνανίας το 1947. Σπούδασε νομικά στο Αριστοτέλειο Πανεπιστήμιο Θεσσαλονίκης (ΑΠΘ). Εργάστηκε ως τραπεζικός υπάλληλος στην Εμπορική Τράπεζα της Ελλάδος. 

Εκλέχθηκε βουλευτής Α΄ Αθηνών με τη Νέα Δημοκρατία στις εκλογές του 1989 (Ιουνίου και Νοεμβρίου) και του 1990, καθώς και βουλευτής Αιτωλοακαρνανίας στις εκλογές του 2000 και του 2004.

Διετέλεσε υφυπουργός Εργασίας στην κυβέρνηση του Κωνσταντίνου Μητσοτάκη από τον Δεκέμβριο του 1992 μέχρι τον Οκτώβριο του 1993, καθώς και υφυπουργός Απασχόλησης και Κοινωνικής Προστασίας από τον Μάρτιο του 2004 μέχρι τον Σεπτέμβριο του 2007, στην κυβέρνηση του Κώστα Καραμανλή.

## Παραπομπές


Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Αιτωλοακαρνανίας
Κατηγορία:Βουλευτές Α΄ Αθηνών
Κατηγορία:Έλληνες υφυπουργοί Εργασίας
Κατηγορία:Έλληνες υφυπουργοί Απασχόλησης και Κοινωνικής Προστασίας
Δημήτριος Τσαμαδός

Ο **Δημήτριος Τσαμαδός** ήταν Υδραίος αγωνιστής και πολιτικός της επαναστατικής περιόδου. Το 1826 έλαβε μέρος ως πληρεξούσιος στην πρώτη φάση της Γ΄ Εθνοσυνέλευσης Επιδαύρου.

## Δράση
Μετά την πτώση του Μεσολογγίου, ορίστηκε μέλος της Διοικητικής Επιτροπής της Ελλάδος, η οποία με πρόεδρο τον Ανδρέα Ζαΐμη κλήθηκε να αντιμετωπίσει τις δύσκολες και επείγουσες συνθήκες της συγκυρίας. Η Επιτροπή ζήτησε να εγγυηθεί η Αγγλία τον επώδυνο συμβιβασμό που θα μετέτρεπε τους Έλληνες σε φόρου υποτελείς στους Οθωμανούς.

Στη διάρκεια της κυβερνητικής θητείας του Καποδίστρια, ο Τσαμαδός διετέλεσε μέλος της Γερουσίας από τον Νοέμβριο του 1829, ενώ ανέλαβε και τα καθήκοντα του προέδρου του σώματος τον Ιούνιο του 1830, μετά την παραίτηση του Γεωργίου Σισίνη. Παρέμεινε έως το τέλος αφοσιωμένος στον Καποδίστρια. Μάλιστα, τον Δεκέμβριο του 1831, μετά από τη δολοφονία του κυβερνήτη, εξελέγη πρόεδρος της Ε΄ Εθνοσυνέλευσης η οποία διεξήχθη στο Άργος (5-9 Δεκεμβρίου 1831) και το Ναύπλιο (15 Δεκεμβρίου 1831 - 17 Μαρτίου 1832) και ανακήρυξε ως «πρόεδρο της ελληνικής κυβερνήσεως» τον Αυγουστίνο Καποδίστρια. Ο Τσαμαδός ήταν από εκείνους που προσπάθησαν –παρά τη δυσμενή συγκυρία– να αποτρέψουν τον επερχόμενο εμφύλιο πόλεμο. Πολιτεύτηκε πάντοτε με πνεύμα επιείκειας και πειθούς έναντι των συνταγματικών, των πολιτικών δηλαδή αντιπάλων της καποδιστριακής παράταξης. Αργότερα, από τον Σεπτέμβριο του 1835, υπήρξε μέλος του Συμβουλίου της Επικρατείας που ίδρυσε ο Όθωνας.

## Παραπομπές

Κατηγορία:Έλληνες πληρεξούσιοι
Τομ Τίκβερ

Ο **Τομ Τίκβερ** (*Tom Tykwer*, 23 Μαΐου 1965) είναι Γερμανός σκηνοθέτης, σεναριογράφος, παραγωγός και συνθέτης.
## Βιογραφία
Γεννήθηκε το 1965 στο Βούπερταλ και το 1985 εγκαταστάθηκε στο Βερολίνο, όπου άρχισε να σπουδάζει φιλοσοφία και να δουλεύει στο θέατρο. Έγινε γνωστός τη δεκαετία του '90 με την ταινία *[[Τρέξε Λόλα, Τρέξε]]*, για την οποία κέρδισε το βραβείο παραγωγής από τα Βαυβαρικά βραβεία κινηματογράφου. To 2013 ήταν υποψήφιος για τη Χρυσή Σφαίρα καλύτερης πρωτότυπης μουσικής για την ταινία *[[Cloud Atlas (ταινία)|Cloud Atlas]]*.

Τον Νοέμβριο του 2017 επελέγη Πρόεδρος της Επιτροπής του φεστιβάλ του Βερολίνου το 2018.

## Φιλμογραφία
### Ταινίες
*1990 *Επειδή* (μικρού μήκους)
*1992 *Επίλογος* (μικρού μήκους)
*1993 * Die tödliche Maria*
*1997 *Winterschläfer*
*1998 *[[Τρέξε Λόλα, Τρέξε]]*
*2000 *Η πριγκίπισσα και ο πολεμιστής*
*2002 *[[Παράδεισος (ταινία, 2002)|Παράδεισος]]*
*2004 *True* (μικρού μήκους)
*2006 *[[Παρίσι, σ' αγαπώ]]* (μαζί με αδερφούς Κοέν, Αλεξάντερ Πέιν, Αλφόνσο Κουαρόν, Γουές Κρέιβεν κ.α.)
*2006 *[[Το άρωμα: Η ιστορία ενός δολοφόνου]]* 
*2009 *[[The International (ταινία)|The International]]*
*2009 *[[Deutschland 09]]* (μαζί με Φατίχ Ακίν, Χανς Βαϊνγκάρτνερ κ.α.)
*2010 *[[Τρίο (ταινία)|Τρίο]]*
*2011 *60 Seconds of Solitude in Year Zero* (έργο 60 σκηνοθετών)
*2012 *[[Cloud Atlas (ταινία)|Cloud Atlas]]* (μαζί με Λίλι και Λάνα Γουατσόφσκι)
*2012 *Rosakinder* (τηλεταινία)
*2016 *[[Ένα ολόγραμμα για τον βασιλιά]]*

### Τηλεόραση
*2015 *[[Sense8]]*
*2017 *[[Babylon Berlin ]]*

## Παραπομπές

## Εξωτερικοί σύνδεσμοι
* 
* 
* Τομ Τίκβερ στο Filmportal.de

Κατηγορία:Γερμανοί σεναριογράφοι
Κατηγορία:Γερμανοί παραγωγοί ταινιών
Κατηγορία:Γερμανοί συνθέτες
Κατηγορία:Γερμανοί συνθέτες μουσικής ταινιών
Κατηγορία:Γερμανοί σκηνοθέτες κινηματογράφου
Ευστράτιος Παρίσης

Ο **Ευστράτιος Παρίσης** ήταν Έλληνας πολιτικός. Γεννήθηκε στην Τήνο το 1810. Φοίτησε στο σχολείο που διηύθυνε ο λόγιος Ευστράτιος Πέτρου ο Κυδωνιεύς. Το 1831, σε νεανική ηλικία, διορίστηκε δημόσιος υπάλληλος στη Νάξο. Αρχικά εργάστηκε στο δικαστήριο του νησιού και αργότερα ως γραμματέας της Δημογεροντίας. Ήταν άνθρωπος με πνευματικά χαρίσματα, ευγενής και ευπροσήγορος. Αυτές οι ιδιότητές του συνέβαλαν ώστε να καταλάβει όλα τα τοπικά αξιώματα: δημοτικός σύμβουλος, σχολικός έφορος, εκκλησιαστικός επίτροπος και αργότερα βουλευτής. Τρεις διαδοχικές βουλευτικές του θητείες χρονολογούνται μεταξύ των ετών 1844-1853, ενώ υπήρξε πληρεξούσιος και στην Β΄ εν Αθήναις Εθνοσυνέλευση (1862-1864) και βουλευτής το 1865. Τον διέκρινε η προσήλωση σε φιλελεύθερες πολιτικές αρχές, γεγονός που συνέβαλε στο να συκοφαντηθεί και να υποστεί διώξεις από τις «αυλικές κυβερνήσεις» του Όθωνα την περίοδο 1854-1862.

Αξιομνημόνευτη υπήρξε η θαρραλέα στάση που τήρησε κατά την επιδημία χολέρας που έπληξε την Τήνο το 1854, κατά την οποία πέθαναν μάλιστα και οι γονείς του. Ο Παρίσης αγνοώντας τους κινδύνους από την εξάπλωση της ασθένειας, αφού ανέλαβε τη δημοτική αρχή, πέτυχε -με τα μέτρα που πήρε επιτόπου- την ανάσχεση της διάδοσης της επιδημίας και ανύψωσε το ηθικό των συμπολιτών του.

Πρόεδρος της Βουλής εκλέχθηκε στις 6 Νοεμβρίου 1852, κατά την τρίτη βουλευτική του θητεία. Παρέμεινε στη θέση του προέδρου έως τις 27 Οκτωβρίου του 1853. Τα προηγούμενα χρόνια είχε ήδη διατελέσει αντιπρόεδρος (1848-1849), επί προεδρίας Δημητρίου Χατζίσκου, και γραμματέας του Κοινοβουλίου (1847-1848 και 1850-1851).

Πέθανε στην Αθήνα την 1η Νοεμβρίου 1865, έξι μόλις μήνες μετά την τελευταία του εκλογή ως βουλευτή.
Ιωάννης Ν. Δεληγιάννης

Ο **Ιωάννης Δεληγιάννης** ήταν Έλληνας πολιτικός. Γόνος γνωστής οικογένειας προκρίτων της Πελοποννήσου, με σημαντική παρουσία κατά τον εθνικοαπελευθερωτικό αγώνα. Γεννήθηκε το 1815. Σπούδασε νομικά στο Παρίσι και στη συνέχεια σταδιοδρόμησε στη διπλωματική υπηρεσία.

Μετά από την έκπτωση της δυναστείας του Όθωνα, εξελέγη πληρεξούσιος στην Β΄ εν Αθήναις Εθνοσυνέλευση (1862) και μετέπειτα βουλευτής Γορτυνίας επί σειρά ετών την περίοδο 1869-1892.

Κατά τη δεύτερη θητεία του εκλέχθηκε πρόεδρος της Βουλής, στη συνεδρίαση της 11ης Μαΐου 1873, αλλά άσκησε τα καθήκοντά του για μικρό διάστημα.

Στη συνέχεια ανέλαβε τη διεύθυνση του Υπουργείου Εξωτερικών στη διάρκεια της θητείας της κυβέρνησης Δημητρίου Βούλγαρη (1874-1875). Τον επόμενο χρόνο πέθανε.

Κατηγορία:Βουλευτές Γορτυνίας
Σούουον

Το **Σούουον** (Suwon, Χάνγκουλ: 수원) είναι η πρωτεύουσα και η μεγαλύτερη πόλη της επαρχίας Γκιόνγκι, δηλαδή το Γκιόνγκι-ντο. Σύμφωνα με την απογραφή του 2013, η πόλη έχει 1.170.878 κατοίκους.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Νότιας Κορέας
Στυλιανός Κασιμάτης

Ο **Στυλιανός Κασιμάτης** ήταν Έλληνας πολιτικός. Γεννήθηκε στα Κύθηρα το 1818, καταγόμενος από μεγάλη και ονομαστή οικογένεια του νησιού. Σπούδασε νομικά και εργάστηκε αρχικά ως δικηγόρος και στη συνέχεια ως δικαστής.

Έλαβε μέρος για πρώτη φορά στις εκλογές του 1874, οπότε και εκλέχθηκε βουλευτής (1874-1875). Κατά τη σύνοδο της Βουλής δημιουργήθηκαν προβλήματα, λόγω της ανάθεσης της πρωθυπουργίας στο Δημήτριο Βούλγαρη που είχε μειοψηφήσει στις εκλογές. Η κρίση οξύνθηκε, όταν η κυβέρνηση εισήγαγε τον προϋπολογισμό του προηγούμενου έτους για ψήφιση στη Βουλή, ενώ ταυτόχρονα κατέβαλε προσπάθειες δημιουργίας ευνοϊκής γι' αυτήν πλειοψηφίας.

Σε έκτακτη σύνοδο (20 Μαρτίου 1875) η Βουλή, ύστερα από πρόταση και υποστήριξη του Βούλγαρη, εξέλεξε πρόεδρό της το νεοεκλεγέντα Στυλιανό Κασιμάτη, σε προφανή αντίθεση με την παράδοση του αξιώματος.

Ο Κασιμάτης με αυτή του τη συμπόρευση με την κυβέρνηση μειοψηφίας του Βούλγαρη, η οποία ούτε έτσι κατάφερε να διασφαλίσει την πλειοψηφία, συμμετείχε σε διαδικασία που ερχόταν σε αντίθεση με το δημοκρατικό χαρακτήρα του συντάγματος και νομιμοποιούσε τις βασιλικές ακροβασίες. Γι' αυτό συμπεριελήφθη στην ομάδα εκείνη των πολιτικών που κατηγορήθηκαν ως «Στηλίται» και σύντομα, λόγω της έκτασης που προσέλαβε η εναντίον τους αντίδραση, αναγκάστηκαν να παραδώσουν την εξουσία.

Η προεδρική θητεία του έληξε, έτσι, άδοξα ύστερα από δύο περίπου μήνες, στις 19 Μαΐου 1875.

Στις επόμενες εκλογές δεν έθεσε υποψηφιότητα, αλλά προσπάθησε να δικαιολογήσει τη στάση του και εξέδωσε (1876), στην Ερμούπολη, ένα φυλλάδιο με τίτλο *«Έκθεσις ητιολογημένη περί της νομιμότητος των κατά την 30ην Νοεμβρίου 1874 και 19ην Μαρτίου 1875 συμβάντων εν τη Βουλή»*. Ωστόσο, οι απόψεις που καταγράφονται σε αυτό δύσκολα δικαιολογούν τη στάση του στα δυσάρεστα γεγονότα της περιόδου εκείνης.

Στη συνέχεια, με την υποστήριξη των πολιτών των Κυθήρων, εκλέχθηκε άλλες δύο φορές βουλευτής (1879-1881 και 1882-1885).

Πέθανε το 1895 στη Νάπολη της Ιταλίας και ενταφιάστηκε στα Κύθηρα.
Νικόλαος Χατζίσκος

Ο **Νικόλαος Χατζίσκος** ήταν Έλληνας πολιτικός. Γεννήθηκε στη Λαμία το 1850, καταγόμενος από σημαντική οικογένεια της περιοχής. Ο πατέρας του, Δημήτριος Χατζίσκος, ήταν αγωνιστής κατά την Επανάσταση και στη συνέχεια πολιτικός που διετέλεσε βουλευτής και γερουσιαστής. Η μητέρα του ήταν ανιψιά του Ιωάννη Κωλέττη και συμπεριλαμβανόταν στις κυρίες επί των τιμών της βασιλικής αυλής. Και τα δύο αδέλφια του, ο Ιωάννης που ήταν δικηγόρος και ο Κωνσταντίνος που ήταν γιατρός, συμμετείχαν στην ενεργό πολιτική ζωή και είχαν εκλεγεί βουλευτές.

Ο Νικόλαος σπούδασε νομικά στο Πανεπιστήμιο Αθηνών και στο Παρίσι. Επέστρεψε στην Ελλάδα και ασχολήθηκε με τη δικηγορία. Σύντομα, ακολουθώντας την οικογενειακή παράδοση, ασχολήθηκε με την πολιτική. Έθεσε υποψηφιότητα για βουλευτής στην επαρχία Καλαμπάκας, όμως, και όχι στη Φθιώτιδα όπου εκλεγόταν ο αδελφός του. Το 1881 και το 1885 δεν κατάφερε να εκλεγεί, γι' αυτό και για ένα διάστημα εντάχθηκε στο διπλωματικό σώμα και ανέλαβε καθήκοντα γενικού πρόξενου στη Μασσαλία.

Επανήλθε στην πολιτική λίγα χρόνια αργότερα, όταν ο αδελφός του αποσύρθηκε. Εκπροσώπησε την εκλογική του περιφέρεια στην εθνική αντιπροσωπεία για μεγάλο διάστημα από το 1890 έως το 1910, ενώ υπήρξε πληρεξούσιος και κατά τη διπλή Αναθεωρητική Βουλή του 1910.

Πρόεδρος της Βουλής αναδείχθηκε κατά τη δεύτερη εκλογική θητεία του στη συνεδρίαση της 15ης Δεκεμβρίου 1903. Εκλέχθηκε και πάλι πρόεδρος της Βουλής κατά τη συνεδρίαση της 5ης Μαΐου 1904.

Πέραν της πολιτικής ασχολήθηκε με την ποίηση και την πεζογραφία, ακόμα και τη μετάφραση. Διετέλεσε γενικός γραμματέας του φιλολογικού συλλόγου «Παρνασσός», ενώ για μικρό διάστημα εξέδιδε το περιοδικό *Χελιδών*.

Πέθανε στην Αθήνα τον Μάρτιο του 1917.

Κατηγορία:Έλληνες πολιτικοί του 20ού αιώνα
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κωνσταντίνος Αργάσαρης-Λομβάρδος

Ο **Κωνσταντίνος Αργάσαρης-Λομβάρδος** (1859 - 1925) ήταν Έλληνας πολιτικός. 

## Βιογραφία
Γεννήθηκε στη Ζάκυνθο το 1859, σπούδασε νομικά στο Πανεπιστήμιο Αθηνών και ολοκλήρωσε τις σπουδές του στη Νάπολη της Ιταλίας. Επανήλθε στην Ελλάδα και αρχικά εργάστηκε ως υπάλληλος στην Τράπεζα Ηπείρου-Θεσσαλίας.

Το 1888 αναμίχθηκε στην πολιτική, όταν πέθανε ο θείος και θετός πατέρας του Κωνσταντίνος Λομβάρδος, ο οποίος ήταν τότε αρχηγός του ομώνυμου κόμματος. Ως εκπρόσωπος της μεγάλης οικογένειας, ανέλαβε την αρχηγεία του κόμματος. Συμμετείχε στις επόμενες εκλογές με επιτυχία, συνεργαζόμενος με το Χαρίλαο Τρικούπη. Στη συνέχεια, συμπαρατάχθηκε με το Γεώργιο Θεοτόκη και το Δημήτριο Γούναρη, εκπροσωπώντας την εκλογικη του περιφέρεια στην εθνικη αντιπροσωπεία από το 1888 έως το 1922.

Το 1903 ανέλαβε για μικρό διάστημα το Υπουργείο Εκκλησιαστικών και Δημοσίας Εκπαιδεύσεως, στη δεύτερη κυβέρνηση του Θεοτόκη, πράγμα που συνέβη και αργότερα (1904), ενώ το 1909 ανέλαβε το Υπουργείο Δικαιοσύνης πάλι σε κυβέρνηση Θεοτόκη.

Στη συνεδρίαση της 18ης Ιανουαρίου 1921 εκλέχθηκε πρόεδρος της Γ' Εθνικής Συνέλευσης, λαμβάνοντας 248 ψηφους έναντι 71 του Παναγιώτη Δαγκλή.

Έζησε τη Μικρασιατική καταστροφή και τη διάλυση της Εθνικής Συνέλευσης από το στρατιωτικό κίνημα του Σεπτεμβρίου του 1922. Πέθανε το 1925.

Κατηγορία:Βουλευτές Ζακύνθου
Κατηγορία:Έλληνες υπουργοί Εκκλησιαστικών και Δημοσίας Εκπαιδεύσεως
Κατηγορία:Έλληνες υπουργοί Δικαιοσύνης
RE

Η συντομογραφία λατινικών χαρακτήρων **RE** ή **Re** ή **re** μπορεί να αναφέρεται:

*Στη Ρεϋνιόν, υπερπόντια περιοχή της Γαλλίας ως **RE** κατά ISO 3166-1.
*Ως .re στον top-level domain κωδικό για τη Ρεϋνιόν στο διαδίκτυο.

## Θετικές επιστήμες
*Ως **Re** στο Ρήνιο, χημικό στοιχείο
*Ως **Re** στον Αριθμό Reynolds, στη φυσική.
*Ως Re(z) ή \Re: το πραγματικό μέρος ενός μιγαδικού αριθμού.
*Ως **°Ré** στην Κλίμακα Ρεωμύρου (*Réaumur scale*), θερμομετρική κλίμακα.

## Άλλες χρήσεις
*Ως **Re.** για τη Ρουπία νόμισμα χωρών της Ασίας.
Παρεκκλήσιο Βασιλέως Όθωνος

Το **Παρεκκλήσιο του Βασιλέως Όθωνος** (στα γερμανικά: *König-Otto-Kapelle*) στο Κίφερσφελντεν της Βαυαρίας, είναι Καθολικό παρεκκλήσιο ανεγερθέν μεταξύ του 1834 και του 1836 για τον εορτασμό της αναχώρησης του Όθωνα της Βαυαρίας για την Ελλάδα, λίγο καιρό έπειτα από την εκλογή του στον θρόνο.

## Παραπομπές


Κατηγορία:Εκκλησίες στη Γερμανία
Νορμ Φέργκιουσον

Ο **Ουίλιαμ Νόρμαν "Νορμ" Φέργκιουσον** (αγγλικά: *William Norman "Norm" Ferguson*, 2 Σεπτεμβρίου 1902 - 4 Νοεμβρίου 1957) ήταν Αμερικανός σκηνοθέτης κινούμενων σχεδίων (animator) της Disney και ένας από τους βασικότερους για το ύφος της εταιρείας τη δεκαετία του 1930. Περισσότερο, είναι γνωστός για τη συνεισφορά του στη δημιουργία του χαρακτήρα Πλούτο, μία από τις πιο γνωστές φιγούρες της Disney. Ωστόσο, του πιστώνεται και η ανάπτυξη των χαρακτήρων Μαύρος Πιτ και Μεγάλος Κακός Λύκος. Ο Φέργκιουσον ήταν γνωστός στο στούντιο ως Νορμ ή Φέργκι. Επίσης, ήταν ένας από τους βασικούς animator της μάγισσας, στην πρώτη μεγάλου μήκους ταινία της Disney, *[[Η Χιονάτη και οι επτά νάνοι (ταινία, 1937)|Η Χιονάτη και οι επτά νάνοι]]*. Πέθανε σε ηλικία 55 ετών από ανακοπή καρδιάς, στην Καλιφόρνια.

## Παραπομπές


## Εξωτερικοί σύνδεσμοι
*

Κατηγορία:Σκηνοθέτες κινουμένων σχεδίων
Κατηγορία:Αμερικανοί animators
Λάζαρος Λωτίδης

Ο **Λάζαρος Λωτίδης** του Κυριάκου (14 Οκτωβρίου 1956) είναι Έλληνας δικηγόρος και πολιτικός που διετέλεσε βουλευτής και υφυπουργός με το ΠΑΣΟΚ.

## Βιογραφικό
Γεννήθηκε στους Πύργους Εορδαίας Κοζάνης στις 14 Οκτωβρίου 1956. Σπούδασε στη Νομική Σχολή του Αριστοτελείου Πανεπιστημίου Θεσσαλονίκης (ΑΠΘ). Κατά τη διάρκεια των σπουδών του ασχολήθηκε με το φοιτητικό συνδικαλισμό ως στέλεχος της ΠΑΣΠ.

Υπήρξε γραμματέας του Επαρχιακού Γραφείου Εορδαίας του ΠΑΣΟΚ (1985-1988), αντιπρόεδρος του Διοικητικού Συμβουλίου του Μποδοσάκειου Νοσοκομείου Πτολεμαΐδας (1986-1989), και μέλος της Κεντρικής Επιτροπής του ΠΑΣΟΚ.

Διετέλεσε βουλευτής Κοζάνης με το ΠΑΣΟΚ από το 1989 έως το 2007, και χρημάτισε υφυπουργός Εθνικής Άμυνας από τον Οκτώβριο του 2001 μέχρι τον Μάρτιο του 2004.

## Παραπομπές


Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Κοζάνης
Κατηγορία:Έλληνες υφυπουργοί Εθνικής Άμυνας
Τουρκικές βουλευτικές εκλογές Νοεμβρίου 2015

**Δεύτερες βουλευτικές εκλογές** διεξήχθησαν στην Τουρκία την 1η Νοεμβρίου 2015 αφότου οι πρώτες εκλογές της 7ης Ιουνίου δεν κατάφεραν να δώσουν αυτοδύναμη κυβέρνηση.

Το κυβερνών κόμμα του πρωθυπουργού Αχμέτ Νταβούτογλου, το Κόμμα Δικαιοσύνης και Ανάπτυξης (KΔA), επικράτησε με 49,49% και 316 έδρες και ακολούθησαν το Ρεπουμπλικανικό Λαϊκό  Κόμμα με 25,34% και 134 έδρες,το φιλοκουρδικό κόμμα Κόμμα Δημοκρατίας των Λαών με 11,92% και 59 έδρες και το Κόμμα Εθνικιστικής Δράσης με 10,69% και 41 έδρες.

## Πλαίσιο
Στις εκλογές εξελέγη το 25ο Κοινοβούλιο. To KΔA επανέκτησε την κοινοβουλευτική πλειοψηφία, σε αντίθεση με την ήττα του στις προηγούμενες εκλογές.

Οι εκλογές προκηρύχθηκαν από τον πρόεδρο Ρετζέπ Ταγίπ Ερντογάν στις 24 Αυγούστου 2015 έπειτα από το κοινοβούλιο χωρίς πλειοψηφία και την κατάρρευση των συνομιλιών για σχηματισμό κυβέρνησης μετά τις εκλογές που διεξήχθησαν τον Ιούνιο της ίδιας χρονιάς. Ήταν οι πρώτες  εκλογές που διεξήχθησαν υπό την αιγίδα υπηρεσιακής κυβέρνησης.

Η ψηφοφορία έγινε εν μέσω φόβων για την ασφάλεια μετά την κατάρρευση των διαπραγματεύσεων για εκεχειρία ανάμεσα στην κυβέρνηση και στους Κούρδους αντάρτες. Γύρω στους 150 άντρες των δυνάμεων ασφαλείας σκοτώθηκαν στις συγκρούσεις που επακολούθησαν ανάμεσα σε Τούρκους και Κούρδους εθνικιστές. 

Προτού διεξαχθούν οι εκλογές σημειώθηκε στην Άγκυρα η μεγαλύτερη σε απώλειες τρομοκρατική επίθεση στη σύγχρονη τουρκική ιστορία, με απολογισμό 102 νεκρούς.Ακόμη, λόγω των εκλογών, το τέλος της θερινής ώρας για το 2015 αναβλήθηκε για τις 8 Νοεμβρίου, αντί για το προγραμματισμένο 25 Οκτωβρίου για το 2015.  

## Αποτελέσματα

## Παραπομπές


2015 Νοεμβριου βουλευτικες
Κατηγορία:Εκλογές του 2015
Α1 Κατηγορία υδατοσφαίρισης ανδρών 1988-1989

Το πρωτάθλημα Ελλάδας πόλο της περιόδου 1988–89, ήταν το τρίτο που διεξήχθη από την καθιέρωση της Α1 Εθνικής κατηγορίας, με τη συμμετοχή οκτώ ομάδων. Διεξήχθη όπως και τα προηγούμενα χρόνια σε δύο φάσεις, την κανονική περίοδο 14 αγώνων, και τα πλέι οφ με τη συμμετοχή οκτώ ομάδων. Η κανονική περίοδος ξεκίνησε στις 4 Φεβρουαρίου του 1989 και ολοκληρώθηκε την 1 Ιουνίου, ενώ τα πλέι οφ ξεκίνησαν στις 4 Ιουνίου και ολοκληρώθηκαν στις 20 Ιουνίου. Πρωταθλήτρια αναδείχθηκε η Γλυφάδα η οποία επικράτησε του Εθνικού στην τρίτη συνεχόμενη παρουσία των δύο συλλόγων στην φάση των τελικών.

## Κανονική περίοδος
### Βαθμολογία

### Αποτελέσματα

## Πλέι οφ
Στα πλέι οφ μετείχαν οκτώ ομάδες, οι έξι πρώτες της Α1, η πρωταθλήτρια της Α2 και η νικήτρια του αγώνα μπαράζ. Στα πλέι οφ οι σειρές κρίθηκαν με βάση τους βαθμούς (2 η νίκη, 1 η ισοπαλία και 0 η ήττα). Στις σειρές μεταξύ ομάδων της Α1 υπολογίστηκαν και οι αγώνες της κανονικής περιόδου και την πρόκριση κέρδιζε η ομάδα που έφτανε ή ξεπερνούσε πρώτη το όριο των πέντε βαθμών. Στις σειρές όπου μία ομάδα της Α1 αντιμετώπιζε ομάδα της Α2, την πρόκριση κέρδιζε η ομάδα που έφτανε ή ξεπερνούσε πρώτη το όριο των τριών βαθμών, ενώ δεν υπήρξε μεταφορά αποτελεσμάτων καθώς δεν είχαν αναμετρηθεί κατά την κανονική περίοδο.

Το πανόραμα των πλέι οφ (σε παρένθεση είναι οι βαθμοί που μεταφέρθηκαν από τους αγώνες της κανονικής περιόδου).

### Μπαράζ
Η σειρά αγώνων μπαράζ διεξήχθησαν μεταξύ του 7ου της Α1 και του 2ου της Α2. Λειτούργησαν ταυτόχρονα ως αγώνες διαβάθμισης για την Α1 της επόμενης περιόδου (1989-90), και ως αγώνες πρόκρισης στην προημιτελική φάση των πλέι οφ.

### Προημιτελικοί

### Ημιτελικοί

### Τελικοί

## Τελική κατάταξη

## Πηγές
* Εφ. Αθλητική Ηχώ



1989
Κατηγορία:Υδατοσφαίριση το 1989
Μακρά Ανάφης

Η **Μακρά** ή η **Μάκρη** ή ο **Άγιος Πέτρος** είναι μικρή βραχονησίδα της Ανάφης και των Κυκλάδων με έκταση 0,569 τ.χλμ.. Είναι ακατοίκητη (απογραφή 2021) και βρίσκεται πολύ κοντά στο νοτιοανατολικό τμήμα του νησιού. Διοικητικά ανήκει στον Δήμο Ανάφης. Σε κοντινή απόσταση στα δυτικά, βρίσκονται οι βραχονησίδες Φτενά και Παχειά.

## Εξωτερικοί σύνδεσμοι
*Δήμος Ανάφης

## Παραπομπές


Κατηγορία:Βραχονησίδες της Ανάφης
Παχειά Ανάφης

Τα **Παχειά**  ή η Αναφόπουλο ή Αναφιπούλα είναι μικρή βραχονησίδα του νησιωτικού συμπλέγματος των Κυκλάδων. Είναι ακατοίκητη (απογραφή 2021) και βρίσκεται πολύ κοντά στο νότιο τμήμα του νησιού της Ανάφης ενώ έχει έκταση 1,425 τ.χλμ.. Διοικητικά ανήκει στον Δήμο Ανάφης. Σε κοντινή απόσταση, βρίσκονται οι βραχονησίδες Φτενά (δυτικά) και Μακρά (ανατολικά).

## Εξωτερικοί σύνδεσμοι
*Δήμος Ανάφης

## Παραπομπές


Κατηγορία:Βραχονησίδες της Ανάφης
Κλησίδι Ανάφης

Το **Κλησίδι** (ή Κλεισίδι) είναι μικρός παραθαλάσσιος οικισμός στο νότιο τμήμα της Ανάφης και απέχει περίπου 2,5 χιλιόμετρα νοτιοανατολικά από τη Χώρα (πρωτεύουσα του νησιού) και 1 χλμ. από τον όρμο του Αγίου Νικολάου (λιμάνι). Ο οικισμός διαθέτει μία από τις δημοφιλέστερες παραλίες του νησιού, με θέα τις βραχονησίδες της Ανάφης (Φτενά, Παχειά και Μακρά). Στο Κλησίδι λειτουργούν εστιατόριο και μικρός αριθμός καταλυμάτων.

## Διοίκηση και πληθυσμός
Διοικητικά, το Κλησίδι ανήκει στον Δήμο Ανάφης, ενώ πριν το Πρόγραμμα Καλλικράτης, υπαγόταν στην Κοινότητα Ανάφης. Ως οικισμός αναγνωρίστηκε για πρώτη φορά το 1981. Σύμφωνα με την απογραφή του 2011, στην περιοχή ζουν σήμερα 12 κάτοικοι. Η πορεία του πληθυσμού τις τελευταίες δεκαετίες:

## Παραπομπές


## Εξωτερικοί σύνδεσμοι
* Δήμος Ανάφης

Κλησιδ
Κατηγορία:Χωριά της περιφερειακής ενότητας Θήρας
Φτενά Ανάφης

Τα **Φτενά** ή **Φτενό** ή **Φληνί** είναι δύο μικρές βραχονησίδες του νησιωτικού συμπλέγματος των Κυκλάδων πολύ κοντά στο νότιο τμήμα του νησιού της Ανάφης. Διοικητικά, σύμφωνα με το σχέδιο Καλλικράτης ανήκουν στον Δήμο Ανάφης και σύμφωνα με την απογραφή 2011 είναι ακατοίκητες. Σε κοντινή απόσταση στα ανατολικά, βρίσκονται οι βραχονησίδες Παχειά και Μακρά.

## Εξωτερικοί σύνδεσμοι
*Δήμος Ανάφης

## Παραπομπές


Κατηγορία:Βραχονησίδες της Ανάφης
Άγιος Νικόλαος Ανάφης

Ο **Όρμος Αγίου Νικολάου** (ή Γιαλός) είναι μικρός οικισμός στο νότιο τμήμα της Ανάφης και το κύριο λιμάνι του νησιού. Απέχει 3 χιλιόμετρα από τη Χώρα (πρωτεύουσα) και 1 χιλιόμετρο από το Κλησίδι. Ο οικισμός είναι χτισμένος στους πρόποδες βράχου και οφείλει την ονομασία του στο ομώνυμο εκκλησάκι. Διαθέτει μικρό αριθμό μαγαζιών και καταλυμάτων.

## Διοίκηση και πληθυσμός
Διοικητικά, ο Άγιος Νικόλαος ανήκει στον Δήμο Ανάφης, ενώ πριν το Πρόγραμμα Καλλικράτης, υπαγόταν στην Κοινότητα Ανάφης. Ως οικισμός αναγνωρίστηκε για πρώτη φορά το 1981. Σύμφωνα με την απογραφή του 2021, στην περιοχή ζουν σήμερα 5 κάτοικοι. Η πορεία του πληθυσμού τις τελευταίες δεκαετίες:

## Παραπομπές


## Εξωτερικοί σύνδεσμοι
*Δήμος Ανάφης

Κατηγορία:Χωριά της Ανάφης
Κατηγορία:Χωριά της περιφερειακής ενότητας Θήρας
NGC 223

Ο **[[Νέος Γενικός Κατάλογος|NGC]] 223** είναι σπειροειδής γαλαξίας στον αστερισμό Κήτος. Απέχει περίπου 240 εκατομμύρια έτη φωτός από το ηλιακό σύστημα και έχει διάμετρο της τάξεως των 30.000 ετών φωτός. Τον ανακάλυψε ο αστρονόμος Τζωρτζ Φίλιπς Μποντ (George Phillips Bond) στις 5 Ιανουαρίου 1853 και ανεξάρτητα από αυτόν εκ νέου ο Χάινριχ ντ' Αρέ (Heinrich Louis d’Arrest). 
Το 1890 τον περιέγραψε επίσης ο Λιούις Α. Σουίφτ (Lewis A. Swift).

## Παραπομπές


## Αναφορές

0223
02527
00450
Κατηγορία:Κήτος (αστερισμός)
Κατηγορία:Σπειροειδείς γαλαξίες
NGC 5707

Ο **NGC 5707** είναι σπειροειδής γαλαξίας στον αστερισμό Βοώτη. Βρίσκεται περίπου 2 λεπτά της μοίρας δυτικά-νοτιοδυτικά του αστέρα HD 128941 (SAO 29224, 7&nbsp;mag). Στο βόρειο άκρο του είναι ένας άλλος, πολύ λιγότερο φωτεινός γαλαξία, ο PGC 52269 που ενδέχεται να είναι αντικείμενο υποβάθρου.
Ο NGC 5707 ανακαλύφθηκε το 1878 από τον αστρονόμο Λιούις Α. Σουίφτ (Lewis A. Swift)  και καταγράφτηκε αργότερα στον Νέο Γενικό Κατάλογο από τον Γιόχαν Ντράιερ (Johan Dreyer).

## Παραπομπές


## Αναφορές

## Εξωτερικοί σύνδεσμοι
* 

5707
52266
09428
Κατηγορία:Βοώτης (αστερισμός)
Κατηγορία:Σπειροειδείς γαλαξίες
Γεώργιος Παπαχατζής

Ο ** Γεώργιος Παπαχατζής ** (1905, Χαλκίδα &ndash; 1991, Αθήνα) ήταν Έλληνας νομικός.

## Βιογραφία
Σπούδασε Νομική στο Εθνικό και Καποδιστριακό Πανεπιστήμιο Αθηνών και του απονεμήθηκε Διδακτορικό Δίπλωμα το 1932. Ο Γεώργιος Παπαχατζής ήταν τακτικός Καθηγητής Διοικητικού Δικαίου στο Πάντειο Πανεπιστήμιο της Αθήνας, από το 1943 εώς το 1967 όταν και απομακρύνθηκε από τη Χούντα των Συνταγματαρχών. Ήταν ανάμεσα στους επιφανείς Έλληνες Ακαδημαϊκούς της πρώτης περιόδου του Παντείου Πανεπιστημίου, αμέσως μετά την ίδρυσή του το 1927, που συνέβαλαν στο πρόγραμμα σπουδών της Σχολής, στην οποία διετέλεσε και Πρύτανης από το 1964 ως το 1965.

Το 1929, εισήχθη στο Συμβούλιο της Επικρατείας, κατά την ίδρυση του θεσμού, ερχόμενος δεύτερος σε σειρά μετά τον Καθηγητή Μιχαήλ Στασινόπουλο στις εξετάσεις εισαγωγής, από περίπου 120 υποψηφιότητες για τις δέκα προκηρυχθείσες θέσεις Εισηγητών του Συμβουλίου της Επικρατείας, όπου και  ανέλαβε Πρόεδρος του Β΄ Τμήματος (1963-1968) και Αντιπρόεδρος το 1969.

Διετέλεσε Γραμματέας της Πρώτης Ελληνικής Διοίκησης Δωδεκανήσου το 1947. Ήταν επίτιμος Αντιπρόεδρος του Φιλολογικού Συλλόγου «Παρνασσός».

## Συγγράμματα
Ο Γεώργιος Παπαχατζής εξέδωσε εργασίες κυρίως στα πεδία των Κοινωνικών & Ανθρωπιστικών Επιστημών και Διοικητικού Δικαίου.

Ανάμεσα στις εκδόσεις του είναι και το ημερολόγιο του Πάουλ Αμαντέους Ντήναχ () αρχικά το 1973 και αργότερα το 1979 υπό τον τίτλο «Η Κοιλάδα των Ρόδων» καθώς και διάφορες μελέτες πάνω σε αυτό. Επίσης, σημαντικό μέρος του συγγραφικού έργου του αφορά στην φιλοσοφία και ιστορία του πολιτισμού που δίδαξε επί οκτώ χρόνια (1965-1973) στο Κέντρο Δημοσιογραφικών Σπουδών των Σχολών Δολιανίτη. 

## Παραπομπές


## Εξωτερικοί σύνδεσμοι
*Εκδόσεις Παντείου Πανεπιστημίου «Πάνδημος» - Αρχείο
*1964-1965 Πρυτανεία Γεωργίου Παπαχατζή: Τελετή αναγόρευσης Jean Lesage.
*Πάντειο Πανεπιστήμιο - 85 χρόνια
*Εθνικό Κέντρο Τεκμηρίωσης - Συνεδρίαση ΧIΧ: June 1 1932: Γεώργιος Παπαχατζής απονομή διδακτορικού 
*Βιβλιογραφία Γεωργίου Παπαχατζή
*Γεώργιος Παπαχατζής δημοσιευμένα άρθρα: http://www.grissh.gr/ Ευρετήριο Ανθρωπιστικών και Κοινωνικών Επιστημών: Γεώργιος Μ. Παπαχατζής
*Λογοτεχνικό περιοδικό «Παρνασσός»: Σπάνιοι τόμοι

Κατηγορία:Καθηγητές Παντείου Πανεπιστημίου
Κατηγορία:Έλληνες νομικοί
Κατηγορία:Έλληνες δικαστικοί
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών